**Eva Mozes Kor** (født **Eva Mozes** 1934, død 2019) var en rumenskfødt forfatter, Holocaust-overlever og grunnlegger av museet *CANDLES Holocaust Museum and Education Center*.

Biografi
--------

Eva Mozes ble født i 1934 i Porț (i dag Marca) i fylket Sălaj i Rumania i en jødisk bondefamilie. Hennes foreldre var Alexander og Jaffa Mozes, og hun hadde tre søsken, Edit, Aliz og hennes tvillingsøster Miriam.

Våren 1944 ble familien deportert til en ghetto i byen Șimleu Silvaniei. Ghettoen var overfylt og de måtte bo i provisoriske telt laget av laken. Noen uker senare i mai 1944 ble de transportert til koncentrationsleiren Auschwitz. Etter en to dager lang togreise i kuvogner ankom de Auschwitz-II Birkenau der alle nyankomne måtte gjennom en seleksjon som avgjorde om de omgående skulle sendes i gasskamrene eller ikke. En SS-vakt forhørte seg med Eva Mozes' mor om Eva og Miriam var tvillinger, og når hun bekreftet dette ble tvillingene tatt fra henne. Dette var siste gang de så sin mor som kort tid etterpå ble drept.

### Tiden i Auschwitz

De 10-årige tvillingene Eva og Miriam tilbrate tiden i leiren fram til dens befrielse som forsøksobjekter for medisinske eksperimenter ledet av SS-legen Josef Mengele. I dokumentaren *Forgiving Dr. Mengele* berettar Kor om eksperimentene som var av ulike slag. Mandager, onsdager og fredager ble Eva, hennes tvillingsøster og manga andre tvillingpar plassert nakne i et rom i mange timer, og ble utsatt for målinger av alle kroppsdeler. Målingene ble sammenlignet mellom tvillingparene og mot tidigere målinger.

Miriam (lengst til høyre) og Eva Mozes (delvis gjemt) ved befrielsen av Auschwitz 27. januar 1945
Tirsdager, torsdager och lørdager ble Eva ført til et laboratorium. Hennes armer ble holdt fast med stropper og det ble tappet betydelige mengder blod fra venstre arm, mens en rekke injeksjoner med ukjent innhold ble gjort i høyre arm. Etter noen slike behandlinger ble hun veldig syk med høy feber mens armer og ben hovnet opp og verket. Hun ble plaget av solen som brant huden hennes og hun fikk store røde flekker på kroppen. Hun ble ført til Dr. Mengele, som sjekket kroppstemperaturen hennes i stedet for de vanlige målingene. Hun hørte Mengele si at hun ville dø innen to uker, og hun ble ført til sykestuebrakka. Hennes eneste klare minne fra de to ukene hun tilbrakte der, var å krabbe på gulvet (hun kunne ikke lenger gå) for å nå en vannkran. Mens hun krøp halvt bevisstløs, sa hun til seg selv: "Jeg må overleve, jeg må overleve." Etter to uker ga feberen seg, og hun fikk se søsteren sin tre uker senere.

27. januar 1945 ble Auschwitz befridd av den røde armé. Kor og søsteren hennes var blant de rundt 180 barna, de fleste tvillinger, som overlevde tiden i leiren. De ble først sendt til et kloster i Katowice, Polen som fungerte som barnehjem. I en nærliggende flyktningleir kom de i kontakt med Rosalita Csengeri, en venn av moren deres, som også var mor til et tvillingpar som hadde blitt utnyttet av Mengele. Csengeri tok ansvar for 11-åringene Eva og Miriam og hjalp dem tilbake til Romania.

### Etter krigen

Etter krigen bodde Eva og Miriam i Cluj i Romania sammen med tanten Irena som også overlevde. De gikk på skole og prøvde å komme seg etter opplevelsene i Auschwitz og tilpasse seg livet under det kommunistiske regimet. I 1950, da de begge var 16 år, fikk de forlate Romania og emigrere til Israel hvor de ankom byen Haifa. De tjenestegjorde begge i den israelske hæren og fikk opplæring i landbruk. Eva ble profesjonell soldat og oppnådde graden רב-סמל מתקדם (rav samal mitkadem) i den israelske hærens ingeniørtropper.

I 1960 giftet Eva Mozes seg med den amerikanske statsborgeren Michael Kor, som også var en Holocaust-overlevende, og de slo seg ned i USA. I 1965 ble Eva amerikansk statsborger, men følte seg ikke hjemme, og få forsto eller kjente hennes bakgrunn. I 1978 sendte NBC sin miniserie Holocaust som fikk god mottakelse og økte interessen for hendelsene under andre verdenskrig. Eva Mozes Kor fikk delta i TV-programmer og holdt foredrag i mange sammenhenger, og det ble stilt mange spørsmål om hennes opplevelser i Auschwitz, noe som bidro til at Eva og Miriam (som fortsatt bodde i Israel) begynte å spore opp flere overlevende etter Mengeles tvillingeksperimenter.

### CANDLES

EEva Mozes Kor på et studiebesøk i 2013 med CANDLES i statsmuseet i Auschwitz-Birkenau
I 1984 grunnla Eva Mozes Kor Holocaust-museet og besøkssenteret CANDLES - Children of Auschwitz Nazi Deadly Lab Experiments Survivors - i Terre Haute i Indiana, USA. Museets mål er å spre kunnskap om Holocaust, øke evnen til kritisk tenking og spre håp, rehabilitering, respekt og ansvar i verden. Museet legger spesiell vekt på minnet om tvillingofrene og overlevende fra de medisinske eksperimentene i Auschwitz.

Kor var selv svært aktiv med å holde foredrag og lede omvisninger. Hun vendte tilbake til Auschwitz et stort antall ganger, ofte i følge med venner og støttespillere til CANDLES.

### Betydningen av forsoning

Som voksen og eldre innså hun at for å rehabilitere seg selv, måtte hun også tilgi de som gjorde de forferdelige tingene mot henne. Hun brukte flere måneder på å formulere brev til dem som hadde skadet henne. Hun skrev også til "dødsengelen" Dr. Mengele, som hun gjorde undersøkelser for å finne, men som hun i 1985 fant ut hadde dødd i 1979. Det krevde mye av henne å skrive disse brevene, men hun følte at det endret henne fra å være offeret til å være den som har makten ved å kunne tilgi. Imidlertid har forskjellige mennesker funnet det vanskelig å akseptere hennes beslutning om å tilgi dem som utsatte dem for slike plager.

### Død

Eva Mozes Kor døde 4. juli 2019 i en alder av 85 mens hun var i Krakow for å veilede en CANDLES-gruppe i Auschwitz.

Bibliografi (urval)
-------------------

* 1992 – Caplan, Arthur L. *When Medicine Went Mad : Bioethics and the Holocaust*. Humana Press. ISBN 978-1-4612-0413-8. OCLC 853266084.
* 1995 – Kor, Eva Mozes. *Echoes from Auschwitz : Dr. Mengele's twins : the story of Eva and Miriam Mozes*. CANDLES, Inc. ISBN 0-9643807-5-7. OCLC 32811559.
* 2012 – Kor, Eva Mozes. (2012). *Surviving the angel of death : the true story of a Mengele twin in Auschwitz*. ISBN 978-1-933718-28-6. OCLC 316232684.
* 2016 – Kor, Eva Mozes,. *Die Macht des Vergebens*. ISBN 978-3-7109-0011-2. OCLC 967154409. CS1-vedlikehold: Flere navn: forfatterliste (link)

### Dokumentarer

* 2017 - I survived the Holocaust Twin Experiments
* 2017 - Caring Corrupted
* 2020 - DW Documentary: Victim of Nazi twin experiments in Auschwitz

Referanser
----------

1. ↑  «Eva Kor – Dr. Mengeles forsøkskanin – er død». *VG*. 4. juli 2019.
2. ↑  «The Holocaust in Northern Transylvania» (PDF). Yad Vashem. Arkivert fra originalen (PDF) 8. november 2016. Besøkt 7. mai 2020.
3. ↑  Bülow, Louis Bülow. «Eva and Miriam». Besøkt 7. november 2018.
4. ↑  «Liberation of Auschwitz». *Ushmm.org*. Besøkt 27. mai 2016.
5. ↑  «Byliśmy obiektami jednorazowego użytku. Jak w Auschwitz eksperymentowano na bliźniętach». *Newsweek.pl*.
6. ↑  «Gould, Asner lend names to cause of local museum». *Terre Haute Tribune Star*. Besøkt 27. mai 2016.
7. ↑  «CANDLES: Shining a light on the Holocaust and Eva Kor. Illuminating the world with hope, healing, respect, and responsibility.». *Candlesholocaustmuseum.org*. Besøkt 27. mai 2016.
8. ↑  «Holocaust survivor and forgiveness advocate Eva Mozes Kor dies at 85». *CGS News* **(engelsk)**. CBS News. Besøkt 5. juli 2019.
9. ↑  «Why forgiveness is the best revenge of all». *The Times* **(engelsk)**. Besøkt 5. juli 2019.
10. ↑  report, Tribune-Star staff. «Holocaust survivor, forgiveness activist Eva Kor dies at 85». *Terre Haute Tribune-Star* **(engelsk)**. Besøkt 4. juli 2019.